Diari Oficial de la Generalitat Valenciana


Sumari del DOGV 8473, del 28-01-2019 (2019/731)

CORRECCIÓ d'errades de la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials especialitzats en el sector d'igualtat en la diversitat per als anys 2019 i 2020.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8473

Data del DOGV
:   28-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/731


Data del document
:   24-01-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Correcció d'errades

Correcció d'errades

 Descriptors 

:   * Vicepresidència i Conselleria d'Igualtat i Polítiques Inclusives
    * igualtat de tracte

CORRECCIÓ d'errades de la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials especialitzats en el sector d'igualtat en la diversitat per als anys 2019 i 2020. [2019/731]  
Advertits errors materials en la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials especialitzats en el sector d'igualtat en la diversitat per als anys 2019 i 2020, publicada en el Diari Oficial de la Generalitat Valenciana número 8464, de 15 de gener de 2019.  
D'acord amb el que es preveu en l'article 109.2 de la Llei 39/2015, d'1 d'octubre, del procediment administratiu comú de les administracions públiques, que permet a les administracions públiques rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes.  
En ús de les facultats que confereix l'article 1 del Decret 14/2018, de 23 de febrer, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, en relació amb el citat article 13 del Decret 181/2017, de 17 de novembre, del Consell, a proposta del director general de l'Agència Valenciana d'Igualtat en la Diversitat, resolc:  
  
  
Primer  
Rectificar l'error detectat en l'article 10. Concretament, es corregeix l'apartat d del punt 1 de l'article 10 de la citada resolució en el següent sentit:  
On diu: «Percentatge de personal que viu en el barri o municipi (segons el territori d'implantació del programa entre els determinats en l'apartat 8 de l'annex II) on s'executarà el servei: 3 punts entre el 20 i 40 %; 6 punts entre el 40 % i 60 %, 9 punts entre el 60 % i 80 % i 12 punts més del 80 %.»  
Ha de dir: «Percentatge de personal que viu en el barri o municipi (segons el territori d'implantació del programa entre els determinats en l'apartat 8 de l'annex II) on s'executarà el servei: 3 punts entre el 20 i 40 %; 6 punts entre el 40 % i 60 %, 7,5 punts entre el 60 % i 80 % i 9 punts més del 80 %.»  
  
Segon  
Rectificar els errors detectats en l'Annex II. Concretament, es corregeixen els apartats b) i d) del punt 3.2 (Personal), d'aquest annex en el següent sentit:  
On diu: «b.1 professional amb titulació mínima de Grau en l'àmbit de l'educació social, el treball social o el magisteri a jornada completa, que exercirà la tasca de coordinació del programa.»  
 Ha de dir: «b) 1 professional amb titulació mínima de Grau en Treball Social, Educació Social, Pedagogia o Magisteri, que exercirà la tasca de coordinació del programa.»  
 On diu: «d) (.../?) Estudiants de Magisteri a partir del segon curs»  
Ha de dir: «d) (.../?) Estudiants de Treball Social, Educació Social, Pedagogia o Magisteri, a partir del segon curs».  
  
Tercer  
Rectificar els errors detectats en l'Annex II. Concretament, es corregeixen els apartats b) i d) del punt 3.3 (Personal), d'aquest annex en el següent sentit:  
On diu: «b.1 professional amb titulació mínima de Grau en l'àmbit de l'educació social, el treball social o el magisteri a mitja jornada, que exercirà la tasca de coordinació del programa.»  
Ha de dir: «b.1 professional amb titulació mínima de Grau en Treball Social, Educació Social, Pedagogia o Magisteri, a mitja jornada, que exercirà la tasca de coordinació del programa.»  
  
On diu: «d) (.../?) Estudiants de Magisteri a partir del segon curs»  
  
Ha de dir: «d) (.../?) Estudiants de Treball Social o Educació Social, Pedagogia o Magisteri, a partir del segon curs».  
  
Contra la present resolució, que posa fi a la via administrativa, es podrà interposar potestativament recurs de reposició davant la vicepresidenta del Consell i consellera d'Igualtat i Polítiques Inclusives en el termini d'un mes, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjudici que puga interposar-se qualsevol altre que s'estime pertinent.  
  
València. 24 de gener de 2019.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.